د اسیا د تر ټولو شتمن شخص موکیش امباني د زوی د واده د مراسمو لپاره د هند د ګڼ میشتي ښار مُمبی ځینې برخې د خلکو پر وړاندې تړل شوې دي۔

د راپورونو پر اساس د انانت امباني او د هغه د میرمنې رادیکا مرچان د واده مراسم به څلور ورځې دوام وکړي، چې د نړۍ مشهور او شتمن شخصیتونه به پکې ګډون وکړي۔

د یادې جوړې د واده مراسمو د مېلمنو په نوملړ کې د بریټانیا د دوو لومړیو وزیرانو ټوني بلر او بوریس جانسن نومونه هم شامل دي۔

د امباني د کورنۍ د کوچني زوی له واده وړاندې مراسم تېر کال ترسره شول چې د نړۍ ګڼو مشهورو او شتمنو کسانو پکې ګډون کړی وو